laion/Wikipedia-Exotic huggingface dataset:
Henry Hill

Teiste kasutuste kohta vaata artiklit Henry Hill (täpsustus). Henry Hill Jr. (11. juuni 1943 – 12. juuni 2012) oli Ameerika Ühendriikide mafiooso, kes oli aastatel 1955–1980 seotud New Yorki Lucchese perekonnaga. Aastal 1980 vahistati ta narkokuritegevuses kahtlustatavana ning temast sai Föderaalse Juurdlusbüroo (FBI) nuhk. Hill tunnistas enda endiste maffiakaaslaste vastu ning tänu tema tunnistusele mõisteti süüdi 50 inimest, mh caporegime Paul Vario ja Hilli kaaspartner James Burke. Ta suunati tunnistajakaitseprogrammi, kus ta oli 1987. aastani. Hilli elu käsitleb 1985. aastal välja antud Nicholas Pileggi tõsieluline raamat "Tehtud mees" (ingliskeelne originaalpealkiri "Wiseguy"). Martin Scorsese väntas raamatu põhjal 1990. aastal filmi "Omad poisid" ("Goodfellas"), kus Hilli kehastas Ray Liotta. English, T.J. (2005). Paddy Whacked: The Untold Story of the Irish-American Gangster. William Morrow. ISBN 0-06-059002-5. Hill, Gregg and Gina (2004). On the Run: a Mafia Childhood. Time Warner Book Group. ISBN 0-446-52770-X. Pileggi, Nicholas (1986). Wiseguy: Life in a Mafia Family. Simon & Schuster. ISBN 0-671-44734-3. Pileggi, Nicholas (september 2011). Wiseguy (25th anniversary ed.). New York: Simon & Schuster. Lk 6, 7, 272. ISBN 9781451642216. Porter, David (2000). Fixed: How Goodfellas Bought Boston College Basketball. Taylor Trade Publishing. ISBN 0-87833-192-1. Volkman, Ernest; Cummings, John (oktoober 1986). The Heist: How a Gang Stole $8,000,000 at Kennedy Airport and Lived to Regret It. New York: Franklin Watts. ISBN 0-531-15024-0.
Leratiomyces

Leratiomyces on šampinjonilaadsete seltsi värvikuliste sugukonda kuuluv seente perekond. Leratiomyces ceres – kuldvärvik Leratiomyces andmebaasis eElurikkus
Masada piiramine

Masada piiramine oli aastatel 72–73 pKr tänapäeva Iisraelis asuva Masada linnuse ümber aset leidnud piiramine. See oli üks esimese juudi-Rooma sõja viimastest kokkupõrgetest. Masada piiramisest teatakse tänapäeval ainult Flavius Josephuse kaudu. Ta oli juudi mässuliste juht, kes sattus roomlaste kätte vangi ning hakkas vangistuses ajaloolaseks. Josephuse kirjutiste järgi piirasid roomlased linnust pikka aega ning lootusetus olukorras tegid sikari mässulised ning linnusesse lõksu jäänud juudi tsiviilisikud massienesetapu. Juudi-Rooma sõjad Masada (lühisari) Massienesetapp Anielewiczi punker Puputan Kimbri sõda Seloodid Psará hävitamine Campbell, Duncan B. (1988). "Dating the Siege of Masada". Zeitschrift für Papyrologie und Epigraphik. 73 (1988): 156–158. JSTOR 20186870. Cotton, Hannah M. (1989). "The Date of the Fall of Masada: The Evidence of the Masada Papyri". Zeitschrift für Papyrologie und Epigraphik. 78 (1989): 157–162. JSTOR 20187128. The Myth of Masada: How Reliable Was Josephus, Anyway?: "The only source we have for the story of Masada, and numerous other reported events from the time, is the Jewish historian Flavius Josephus, author of the book The Jewish War." Ben-Yehuda, N., 2002, Sacrificing Truth: Archaeology and The Myth of Masada Grant, Michael (1984). The Jews in the Roman World. New York: Scribner. ISBN 978-0-684-13340-9. Lane, Jodie (2015). The Siege of Masada. Brisbane: InHouse Publishing. ISBN 978-1-925-38809-1. (FICTION) Pearlman, Moshe (1967). The Zealots of Masada: Story of a Dig. New York: Scribner. OCLC 2019849. Yadin, Yigael (1966). Masada; Herod's fortress and the Zealot's last stand. New York: Random House. OCLC 1175632. Ehud Netzer, The Rebels' Archives at Masada, Israel Exploration Journal, Vol. 54, No. 2 (2004), pp. 218–229 Barry Schwartz, Yael Zerubavel, Bernice M. Barnett, George Steiner, The Recovery of Masada: A Study in Collective Memory, The Sociological Quarterly, Vol. 27, No. 2 (Summer, 1986), pp. 147–164
Scud

"SS-1" suunab siia. Teiste tähenduste kohta vaata artiklit SS-1 (täpsustus). Scud ("Scud" on NATO koodnimetus; originaalnimi on nt R-11) on Nõukogude Liidu taktikaline ballistiline rakett, mis töötati välja külma sõja ajal. Seda eksporditi paljudesse Teise ja Kolmanda Maailma riikidesse. Scud-tüüpi rakette on lahingutes kasutatud 1970. aastatest, peamiselt Lähis-Idas. Läänemaailmale said need tuttavaks lahesõja ajal kui Iraak tulistas kümneid Scude Saudi Araabia ja Iisraeli pihta. Venemaal on Scudi järeltulija 9K720 Iskander.  Alžeeria  Ameerika Ühendriigid  Armeenia  Egiptus  Iraan  Jeemen  Kasahstan  Kongo Demokraatlik Vabariik  Liibüa  Myanmar  Omaan  Põhja-Korea  Süüria  Vietnam  Afganistan  Araabia Ühendemiraadid  Bulgaaria  Ida-Saksamaa  Iraak Lõuna-Jeemen  Nõukogude Liit  Pakistan Poola  Rumeenia  Slovakkia  Tšehhi  Tšehhoslovakkia  Ukraina  Ungari  Valgevene  Venemaa Rakettide loend Shahab-1 9K720 Iskander Zaloga, Steven; Illustrated by Jim Laurier and Lee Ray (2006). Scud Ballistic Missile Launch Systems 1955–2005. Osprey Publishing. ISBN 1-84176-947-9. Yousaf, Mohammad; Adkin, Mark (2001). Afghanistan-the bear trap. Casemate. ISBN 0-9711709-2-4.
Alistair Johnston

Alistair William Johnston (sündinud 8. oktoobril 1998 Vancouveris) on Kanada jalgpallur, kes mängib paremkaitsjana Šotimaa kõrgliigaklubis Celtic ja Kanada jalgpallikoondises. Aastatel 2016–2017 mängis ta St. Johni ülikooli ja 2018–2019 Wake Foresti ülikooli jalgpallimeeskonnas. 2020. aasta jaanuaris valis Nashville SC ta Major League Socceri (MLS) SuperDraft '​is. MLS-is debüteeris Johnston 12. augustil 2020 mängus FC Dallase vastu ja esimese värava 22. septembril 2021 mängus Inter Miami vastu. 2022. aastal mängis ta MLS-is CF Montréali ridades. 2022. aasta detsembris sõlmis ta viieaastase lepingu Celticuga. Celticus debüteeris ta 2. jaanuaril 2023 mängus Rangersi vastu. Esimese värava lõi ta liigas sama aasta 5. märtsil mängus St Mirreni vastu. Hooaegadel 2022/23 ja 2023/24 on Johnston Celticuga tulnud Šotimaa meistriks. Kanada jalgpallikoondises debüteeris Johnston 25. märtsil 2021 MM-i valikmängus Bermuda vastu. Esimese värava lõi ta neli päeva hiljem mängus Kaimanisaarte vastu. Ta on kuulunud Kanada koondisse 2021. aasta CONCACAF Gold Cup'il, 2022. aasta maailmameistrivõistlustel ja 2024. aasta Copa Américal. Celtic Scottish Premiership: 2022–23, 2023–24 Scottish Cup: 2022–23, 2023–24 Scottish League Cup: 2022–23 "Celtic delighted to sign Canadian internationalist Alistair Johnston on five-year deal". Celtic. 3. detsember 2022.
Mario Cuomo

Mario Matthew Cuomo (15. juuni 1932 – 1. jaanuar 2015) oli Ameerika Ühendriikide jurist ja poliitik, aastatel 1983–1994 New Yorgi kuberner. Ta kuulus Demokraatlikkusse Parteisse ning oli enne kuberneriametit aastatel 1975–1978 New Yorgi osariigisekretär ja aastatel 1979–1982 New Yorgi leitnantkuberner. Tema poeg Andrew (snd 1957) oli samuti New Yorgi kuberner ning poeg Chris (snd 1970) tegutseb NewsNationi kanali uudisteankurina. Cuomo oli tuntud oma liberaalsete vaadete ja kõneoskuse poolest. Eriti kuulsaks sai tema 1984. aasta Demokraatliku Partei koosolekul peetud kõne, milles ta kritiseeris president Ronald Reagani valitsuse tööd. Teda peeti Demokraatliku Partei tõenäoliseks presidendikandidaadiks nii 1988. kui 1992. aastal, kuid ta ei soostunud kummalgi korral kandideerima. Cuomo oli New Yorgi kuberner kolm ametiaega, kuni ta sai 1994. aasta valimistel George Patakilt n-ö vabariiklaste revolutsiooni käigus lüüa. Pärast 1994. aasta valimisi lahkus ta poliitikast ning tegutses New Yorgis juristina. Guide to U.S. Elections. Eidenmuller, Michael E. "American Rhetoric: Mario Cuomo - Keynote Address at the 1984 Democratic National Convention". www.americanrhetoric.com. Originaali arhiivikoopia seisuga 7. oktoober 2006. Vaadatud 18. septembril 2018. Sack, Kevin (5. veebruar 1995). "For Citizen Cuomo, a Law Job and a Book Deal". The New York Times. Vaadatud 24. septembril 2018.
Chalino Sánchez

Rosalino Sánchez Félix (30. august 1960 – u 15. mai 1992), esinejanimega Chalino Sánchez, oli mehhiko laulja-laulukirjutaja. Teda peetakse üheks 20. sajandi lõpu mõjukamaks Mehhiko narcocorrido-stiili viljelejaks ning teda on postuumselt nimetatud ka corrido kuningaks (hispaania keeles El Rey del Corrido). Ta kirjutas ja laulis ka romantilisi ja raadiokõlbulikke laule. Sánchez kasvas üles Sinaloa osariigi vaeses ja vägivaldses piirkonnas, tal oli seitse vanemat õde-venda. Isa suri kui Sánchez oli 6-aastane, 15-aastaselt tappis ta mehe, kes oli tema õde vägistanud. 1984. aastal tapeti Tijuanas tema vend Armando ning Chalino Sánchez kirjutas oma esimese corrido. Kui ta oli väiksemate kuritegude eest vangis, kirjutas ta teistele vangidele nende tegemistest laule. Teda tulistati 25. mail 1992, kui ta esines California osariigis Coachella linnas. Sanchez tulistas vastu, kuid tappis kogemata süütu kõrvalviibija. Sanchez hukkus mais 1992, kui tundmatud isikud ta pärast kontserti Culiacánis maha lasid. Kontserdi ajal anti talle üle kiri, mis võis olla tapmisähvardus. Kuigi tapjaid ei tabatud, arvatakse see kuritöö seotud olevat kas narkokartellide või kättemaksuga. "California IN BRIEF : COACHELLA : 1 Killed, 10 Hurt in Nightclub Shooting". Los Angeles Times. 26. jaanuar 1992. VILLA, LUCAS (1. mai 2024). "Why Was Chalino Sánchez Killed?". Remezcla. Quinones, Sam (2001). True Tales from Another Mexico: The Lynch Mob, the Popsicle King, Chalino and the Bronx. University of New Mexico Press. Burr, Ramiro (1999). The Billboard Guide to Tejano and Regional Mexican Music. Billboard. ISBN 978-0-8230-7691-8.
NK Celje

Nogometni klub Celje ('Celje jalgpalliklubi') on Sloveenia jalgpalliklubi, mis tegutseb Celjes. See mängib Sloveenia kõrgliigas Prva liga. Klubi asutati 1919. aastal nime all SK Celje. Aastatel 1946–1992 oli klubi nimi Celje Kladovar. Enne Sloveenia iseseisvumist 1991. aastal mängis Celje Jugoslaavia liigasüsteemi kuulunud Sloveenia Vabariigi liigas, mille Celje võitis korra, hooajal 1963/64. See on Maribori kõrval üks kahest klubist, mis pole 1991. aastal loodud Sloveenia kõrgliigast kordagi välja langenud. Celje on tulnud Sloveenia meistriks hooaegadel 2019/20 ja 2023/24. Sloveenia karikavõistlused on Celje võitnud korra, hooajal 2004/05, kuid koguni üheksal korral on karikavõistlustel tuldud teiseks. Euroopa klubide sarjades on Celje osalenud alates hooajast 1993/94. Samal hooajal osales Celje UEFA karikavõitjate karikavõistlustel, mille kvalifikatsiooniringis kaotati Taani klubile Odense kahe mängu kokkuvõttes 0:1. Hooajal 2020/21 võitis Celje UEFA Meistrite Liiga esimeses kvalifikatsiooniringis Iirimaa klubi Dundalk 5:0, kuid kaotas teises ringis Norra klubile Molde 1:2 ja seejärel UEFA Euroopa Liiga kolmandas kvalifikatsiooniringis Armeenia klubile Ararat-Armenia 0:1 Hooajal 2023/24 võitis Celje UEFA Euroopa Konverentsiliiga kvalifikatsiooniringides Portugali klubi Vitória de Guimarães ja seejärel Valgevene klubi Grodna Njomani, kuid kaotas play-off-ringis Iisraeli klubile Tel Avivi Maccabi. Klubi kodustaadion on Stadion Z'dežele, mis mahutab 13 059 pealtvaatajat. Seisuga 15. veebruar 2024 Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust. Nejc Pečnik (2003–2009) Benjamin Verbič (2011–2015) Miha Zajc (2013–2014) Mislav Oršić (2014) Sloveenia kõrgliiga (alates 1991. aastast) Võitja (2): 2019–20, 2023–24 Teised kohad (3): 2002–03, 2014–15, 2022–23 Sloveenia Vabariigi liiga (enne 1991. aastat) Võitja (1): 1963–64 Teised kohad (6): 1936–37, 1950, 1959–60, 1960–61, 1970–71, 1973–74 Sloveenia karikas (alates 1991. aastast) Võitja (1): 2004–05 Teised kohad (9): 1992–93, 1994–95, 2002–03, 2005–06, 2011–12, 2012–13, 2014–15, 2015–16, 2020–21 Sloveenia Vabariigi karikas (enne 1991. aastat) Võitja (1): 1964 "Seznam igralcev" (sloveeni). NK Celje. Vaadatud 19. juulil 2023. Koduleht Celje Prva liga kodulehel
Tartaletid

Tartaletid on väikesed, peenekoelised ja maitsvad koogikesed, mida valmistatakse krõbeda taina ja erinevate täidistega. Tartaletid pärinevad Prantsusmaalt, kus neid tuntakse kui "tartelette". Traditsiooniliselt koosnevad tartaletid muretainast põhjast ja erinevatest magusatest või soolastest täidistest. Magusate tartalettide täidised võivad sisaldada puuvilju, marju, kreeme, šokolaadi või karamelli. Näiteks suvel on populaarsed maasika- ja vaarikatartaletid, kus mahlased marjad laotatakse kreemisele täidisele. Talvisemal ajal võib leida rohkem šokolaadi- ja karamellitäidisega variante. Soolased tartaletid on samuti väga mitmekesised. Need võivad olla täidetud köögiviljade, juustude, singi, kala või mereandidega. Üks levinud soolase tartaleti variant on kitsejuustu ja peediga tartalett, kus magus peet ja kreemjas kitsejuust moodustavad suurepärase maitsekombinatsiooni. Tartalettide valmistamine algab tavaliselt muretaigna tegemisest. Tainas rullitakse õhukeseks ja surutakse väikestesse vormidesse, et saada krõbe põhi. Seejärel küpsetatakse põhjad eelküpsetamisel kergelt läbi, enne kui lisatakse täidised ja küpsetatakse lõpuni. Tartaletid on suurepärased suupisted nii pidulikel sündmustel kui ka argipäeva maiuspaladena. Nende valmistamine nõuab küll veidi aega ja oskusi, kuid tulemus on seda väärt. Just seetõttu on populaarsust kogumas ka tartalettide valmistamise töötoad. Tartaletid näevad välja elegantsed ja maitseküllased ning kindlasti rõõmustavad kõiki magusa- või soolasõpru. Ükskõik, kas eelistate magusaid või soolaseid variante, on tartaletid alati heaks valikuks, et muljet avaldada ja maitsemeeli hellitada.
Narcocorrido

Narcocorrido on mehhiko rahvamuusikastiili corrido alamžanr, mis käsitleb uimastikaubandust. Sellest on arenenud veel mitu muusikastiili. Narcocorrido on rütmikas ja tantsuline ning võib meenutada polkat, valssi või masurkat. Seda tüüpi muusikat viljeletakse mõlemal pool Mehhiko-Ameerika Ühendriikide piiri. Esimesed uimastikaubandust käsitlevad corrado-stiilis laulud kirjutati ilmselt 1930. aastatel. Vanemaid corrido-laule lauldi juba 1910. aastal alanud Mehhiko revolutsiooni ajal, kuid nende sisu puudutas revolutsionääre, mitte narkokaubitsejaid. Muusikaeksperdid on võrrelnud narcocorrido sõnade ja stiili poolest gängster- ja mafioosoräpiga. Narcocorrido laulusõnad käsitlevad kindlaid sündmusi ning nendes mainitakse päriselulisi kohti ja kuupäevi. Sõnad ülistavad tihti kuritegevust, eriti uimastikaubandust. Ramírez-Pimienta, Juan Carlos (2004). "Del corrido de narcotráfico al narcocorrido: Orígenes y desarrollo del canto a los traficantes". Studies in Latin American Popular Culture (hispaania). 23: 21–41. Hodgson, Martin (19. september 2004). "Death in the midday sun". The Guardian. Originaali arhiivikoopia seisuga 27. mai 2013. Vaadatud 29. augustil 2012. Musica Regional Mexicana para toda la Plebada!
Isemääramisteooria

Isemääramisteooria on raamistik inimeste motivatsiooni ja iseloomu mõistmiseks. Teooria autorid on Edward L. Deci ja Richard M. Ryan. Selle kohaselt on motivatsiooni tekkeks vaja rahuldada kolm psühholoogilist baasvajadust: autonoomia, kompetentsus ja seotus (sotsiaalsus). Selles raamistikus jaotub motivatsioon sisemiseks ja välimiseks. Välimist motivatsiooni saab tekitada näiteks vägivallaga, ähvardustega, aga ka kõrge palgaga. Sisemine motivatsioon tekib kui midagi tehakse mitte millegi saamiseks, vaid tegemist ennast peetakse väärtuslikuks. Väikeste laste mängimine on näide sisemisest motivatsioonist - keegi ei käskinud neid, vaid nad teevad seda omast tahtest. Välimine motivatsioon tekitab stressi ja võib viia läbipõlemiseni. Samas on seda lihtne tekitada. Sisemine motivatsioon vähendab stressi ja on jätkusuutlik. Selle tekitamine on aeglane ja keeruline. Autonoomia vajadus on rahuldatud kui inimene langetab sisulisi otsuseid ise. Kui keegi teine sunnib inimest käituma oma tahte vastaselt, siis on autonoomia vajadus rahuldamata. Kompetentsus vajadus on rahuldatud kui inimene oskab vastata küsimustele: "mida?", "miks?" ja "kuidas?" Kui inimene ei saa aru mida ta peab tegema või miks see vajalik on või kuidas seda tehakse, siis kompetentsus vajadus on rahuldamata. Seotus vajadus on rahuldatud kui inimesed tema ümber on sõbralikud, toetavad, mõistvad. Kui inimest koheldakse halvasti, mõnitatakse ja temast ei saada aru, siis seotus vajadus on rahuldamata. https://selfdeterminationtheory.org/theory/ https://link.springer.com/referenceworkentry/10.1007/978-3-031-17299-1_2630 https://selfdeterminationtheory.org/SDT/documents/1971_Deci.pdf
Bupropioon

Bupropioon on atüüpiline antidepressant, mida kasutatakse peamiselt depressiooni raviks ning suitsetamisest loobumise abivahendina. See kuulub aminoketoonide keemilisse klassi ja on turustatud mitme kaubamärgi all, sealhulgas Elontrol, Hexal, Generis ja Zyban. Bupropioonil on unikaalne toimemehhanism, mis eristab seda teistest antidepressantidest. Bupropioon toimib peamiselt norepinefriini ja dopamiini tagasihaarde inhibiitorina (NDRI). Erinevalt paljudest teistest antidepressantidest ei mõjuta see serotoniini tagasihaaret. Selle toimemehhanismi tõttu aitab bupropioon tõsta meeleolu ja energiat ilma tavaliste SSRI-de ja SNRI-de kõrvaltoimeteta, nagu seksuaalne düsfunktsioon ja kehakaalu tõus. Bupropiooni kasutamisega võivad kaasneda mitmed kõrvaltoimed, kuigi need on tavaliselt kerged ja mööduvad. Levinumateks kõrvaltoimeteks on unetus, suukuivus, peavalu, ärevus, iiveldus ja higistamine. Harvematel juhtudel võib bupropioon põhjustada krampe, eriti suuremate annuste korral või teatud riskifaktoritega patsientidel. Bupropiooni leiutas ettevõttes Burroughs Welcome 1969. aastal Nariman Mehta, see sai Ameerika Ühendriikides kasutusloa 1985. aastal. Eestis oli 2021. aastal bupropioonil põhinevat antidepressanti välja kirjutatud 1873 inimesele. Ravimiameti Uudised. (2022). Elontrili tarneraskuse ajal on saadaval teised bupropiooni sisaldavad ravimid. Ravimiamet, 18. november 2022. Vaadatud 10. juuli 2024. Pärli, M. (2021). Ligi paar tuhat inimest on jäänud mitmeks kuuks vajaliku depressiooniravimita. ERR.ee, 19. november 2021.
Sunjid

Sunjid (sunji keeles ashiwid) põlisameerika pueblode rahvas, kes on ajalooliselt pärit Zuni jõe orust tänapäeva Ameerika Ühendriikide edelaosas. Enamik sunjidest elab tänapäeval Zuni Pueblo linnas Zuni jõe kaldal New Mexico osariigi lääneosas. Zuni jõgi on Little Colorado lisajõgi. Zuni Pueblo asub 55 km Gallupist lõunas. Peale Zuni Pueblo on sunjidel maad ka Catroni maakonnas New Mexicos ja Apache maakonnas Arizonas. Sunjide reservaat Sunji keel Sunji mütoloogia Zuniceratops Zuni Pueblo (New Mexico) "Zuni Tribe: Facts, Clothes, Food and History ***". www.warpaths2peacepipes.com. Vaadatud 20. novembril 2018. "Welcome", Pueblo of Zuni, (retrieved 13 Feb 2011) Zuni Pueblo koduleht
Anne Louise Bormann

Anne Louise Haahr Bormann (sündinud 25. augustil 1967 Ebeltoftis) on Taani jurist. 13. aprillist 2023 Euroopa Inimõiguste Kohtu kohtunik. 1991 Kopenhaageni Ülikool, õigusteadus Euroopa Inimõiguste Kohtu veebileht. The Court. Composition of the Court.
Oddný Mjöll Arnardóttir

Oddný Mjöll Arnardóttir (sündinud 16. jaanuaril 1970 Reikjavikis) on Islandi jurist. 15. märtsist 2023 Euroopa Inimõiguste Kohtu kohtunik. 1994 Islandi Ülikool, õigusteadus Euroopa Inimõiguste Kohtu veebileht. The Court. Composition of the Court.
Girijā Prasād Koīrālā

Girijā Prasād Koīrālā (tavaliselt kasutatakse nimekuju Girija Prasad Koirala; nepali keeles गिरिजा प्रसाद कोईराला; 1921 India Bihāri osariik, Saharsha maakond, Tadi – 20. märts 2010) oli Nepali poliitik. 30. aprillist 2006 kuni 18. augustini 2008 oli ta peaminister. Ta oli peaminister ka 26. maist 1991 kuni 30. novembrini 1994, 15. aprillist 1998 kuni 31. maini 1999 ja 22. märtsist 2000 kuni 26. juulini 2001. Ta oli esimene demokraatlikult valitud peaminister pärast 1959. aastat, kui Nepali Kongress eesotsas tema venna Bishweshwar Prasad Koiralaga ülekaalukalt võitis riigi esimesed demokraatlikud valimised. Ta oli ka Nepali Kongressi president ja Seitsme Partei Alliansi juht. Ta osales poliitikas üle 60 aasta. Ta alustas oma aktivistikarjääri džuuditöötlemisvabriku töölisjuhina oma kodulinnas Birāṭnagaris. Girijā Prasād Koīrālā sündis Indias, kus tema vanemad Krishna Prasad Koirala ja Divya Koirala olid eksiilis. Aastal 1929 naasis perekond Nepali. Ka Girijā Prasādi vennad Bishweshwar Prasad Koirala ja Matrika Prasad Koirala on olnud Nepali peaministrid. Aastal 1948 asutas Koīrālā Nepali Mazdoori Kongressi, mis hiljem sai nimeks Nepali Ametiühingukongress. Aastal 1952 sai ta Morangi maakonna Nepali Kongressi presidendiks ning jäi sellele kohale, kuni kuningas Mahendra ta pärast 1960. aasta paleepööret vangistas ja vahistas. Kui ta 1967 vabastati, läks ta koos teiste partei juhtide ja kaastöölistega eksiili Indiasse, Nepali naasis ta 1979. Aastatel 1975–1991 oli ta Nepali Kongressi peasekretär. Koirala osales 1990. aasta rahvaliikumises Jana Andolan, mis tegi lõpu Panchayati režiimile ning viis mitmeparteisüsteemi kehtestamisele. 1991. aastal valiti ta 1990. aasta Nepali rahvarevolutsioonile järgnenud Nepali esimestel mitmeparteilistel demokraatlikel valimistel parlamenti ringkondadest Morang-1 ja Sunsari-5. Nepali Kongress sai 250-kohalises Esindajatekoja 110 kohta. Girijā Prasād Koīrālā valiti Nepali Kongressi juhiks ning kuningas Birendra nimetas ta peaministriks. Tema esimesel ametiajal andis parlament seadusi hariduse, ajakirjanduse ja tervishoiu liberaliseerimiseks. Valitsus asutas Purwanchali ülikooli ja BP Koirala Terviseteaduste Instituudi Purva arenduspiirkonnas ning väljastas erasektorile litsentse meditsiini- ja tehnikakõrgkoolide asutamiseks mitmele poole riigis. Hiina valitsuse abiga hakati Bharatpuris ehitama BP memoriaal-vähihaiglat. Ta oli abielus Sushmaga. Neil on tütar Sujata. Koīrālā
Judicial Watch

Judicial Watch on Ameerika Ühendriikides tegutsev konservatiivne mittetulundusühing, mis keskendub informatsioonipõhiõigusele. Organisatsioon loodi 29. juulil 1994.
Boonton

Boonton on linn Morrise maakonnas New Jerseys Ameerika Ühendriikides. Ameerika Ühendriikide 2020. aasta rahvaloenduse andmetel elas Boontonis 8815 inimest. Asula nimetati aastal 1761 New Jersey kuberneri Thomas Boone'i järgi (algne nimi Boone-Towne). Boontoni linn tekkis 1866. aastal kui liideti osa Hanoverist osaga Pequannockiga. Boonton sai täiesti eraldiseisvaks linnaks aastal 1867. Linna areng hoogustus 1829. aasta paiku kui kaevati Morrise kanal ning asutati metallitööstus. Linna ajaloolised alad on nüüdseks suures osas 1904. aastal rajatud veehoidla all. Aastal 1908 sai Boontonist tänu veehoidlale esimene Ameerika Ühendriikide linn, mille veevärki klooriti. "ArcGIS REST Services Directory". United States Census Bureau. Vaadatud 11. oktoobril 2022. Hutchinson, Viola L. The Origin of New Jersey Place Names, New Jersey Public Library Commission, May 1945. Accessed August 27, 2015. Gannett, Henry. The Origin of Certain Place Names in the United States, p. 52. United States Government Printing Office, 1905. Accessed August 27, 2015. Snyder, John P. The Story of New Jersey's Civil Boundaries: 1606–1968, Bureau of Geology and Topography; Trenton, New Jersey; 1969. p. 191. Accessed October 25, 2012. General History, Town of Boonton. Accessed March 20, 2020. "Boonton became a separate municipality, and was incorporated as a Town under a charter granted by the State Legislature in March, 1867. The area within the limits of the new Town was formerly part of the old Townships of Pequannock and Hanover." Historical Timeline of Morris County Boundaries, Morris County Library. Accessed December 24, 2016. "1866, March 16. Boonton Town is established from Pequannock and Hanover. From PL 1866, p. 506." "A Public Health Giant Step: Chlorination of U.S. Drinking Water", Water Quality and Health Council. Accessed October 28, 2008. Boontoni linna koduleht
Sfogliatella

Sfogliatella (napoli keeles sfugliatella) on merekarbikujuline itaalia küpsetis. Selle täidis on magus või kreemjas ning see on pärit Campania piirkonnast. "Sfogliatella" tähendab väikest, õhukest lehte ning selle saia tekstuur meenutab üksteise peale pandud lehti.